
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3131.1/01/93 (1) 


Έγκριση του Γενικού Κανονισμού Λιμένος με αριθ. 1 «Περί 
ρυμουλκικών εργασιών λιμένος και ρυμουλκών λιμένος». 

Ο ΥΠΟΥΡΓΟΣ _· 

ΕΜΟΡΙΚΗΣ ΝΑΥΤΙΛΙΑΣ 

Έχοντας υπόψη: 1 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 
40Α/18.3.1991) «Περί Μονάδας Ειδικών Αποστολών Λι¬ 
μενικού Σώματος (ΜΕΑ/ΛΣ) και άλλες διατάξεις περί αυ¬ 
τού» που αντικαθιστά το άρθρο 156 του Ν.Δ. 187/1973 
(ΦΕΚ 261 Α703.10.73) περί Κ.Δ.Ν.Δ. 

2. Τον Γ ενικό Κανονισμό Λιμένα που εκδόθηκε από τον 


Αρχηγό του Λιμενικού Σώματος με τις διατάξεις του 
οποίου ρυθμίζονται θέματα που αφορούν την εύρυθμη 
λειτουργία των λιμένων της χώρας. 

3. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154Α710.9.92). 

4. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

α. Εγκρίνουμε τον πιο κάτω Γενικό Κανονισμό Λιμένος 
με αριθ. 1 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΟΣ ΜΕ ΑΡΙΘ. 1 
«Περί ρυμουλκικών εργασιών;λιμένος και ρυμουλκών λιμέ¬ 
νος». 

Ο Αρχηγός λιμενικού Σώματος 
Έχοντας υπόψη: 

α. Τις διατάξεις του δια του από 9 Ιουνίου 1948 ΒΔ Κω- 
δικοποιημένου Νόμου 499/47 «περί Πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162-Α) 
συνδιαζόμενες με τα άρθρα 141 - 157 του ΝΔ187/73 με 
το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 6 Α). 

β. Το άρθρο 156 του Ν.Δ. 187/1973 (ΦΕΚ 261 - Α/ 
03.10.73) «Περί Κ.Δ.Ν.Δ., όπως αυτό αντικαταστάθηκε 
με άρθρο 10 του Ν. 1940/91 (ΦΕΚ40Α/91)«ΠερίΜονά- 
δος Ειδικών Αποστολών Λιμενικού Σώματος (ΜΕΑ/ΛΣ) και 
άλλες διατάξεις περί αυτού». 

γ. Τις διατάξεις του Ν.Δ. 444/70 «Περί αρμοδιότητας 
του ΛΣ και σχέσεων προς τις αρμοδιότητες των Σωμάτων 
Ασφαλείας» (ΦΕΚ 39 - Α). 

δ. Το άρθρο 188 παράγρ. 2 του Ν.Δ. 187/73 (ΦΕΚ 
261Α/73) όπως αντικαταστάθηκε με το άρθρο 1 του ΝΔ 
32/74 (ΦΕΚ 248Α774). 

ε. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154/Α 10.9.92). 

στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού διατάσσουμε: 

Αρθρο 1 
Όρια Ισχύος 

Ο παρών «Γενικός Κανονισμός Λιμένα» ισχύει για τα λι¬ 
μάνια, τους όρμους και τη θαλάσσια έκταση της περιοχής 
δικαιοδοσίας κάθε Λιμενικής Αρχής της χώρας, όπως αυτή 
καθορίζεται από τις κείμενες διατάξεις. 













3732 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 
Ορισμοί 

1 - Ρυμουλκό λιμένος είναι κάθε ρυμουλκό το οποίο 
εφοδιάζεται με άδεια της Λιμενικής Αρχής για τη διενέρ¬ 
γεια ρυμουλκικών εργασιών στην περιοχή δικαιοδοσίας 
της. 

2. - Ρυμουλικική εργασία λιμένος είναι η προσφερόμενη 
από τα ρυμουλκά λιμένος κάθε είδους υπηρεσία, κυρίως η 
πραγματοποίηση ρυμουλκήσεων, πλευρίσεων και απο- 
πλευρίσεων των καταπλεόντων και αποπλεόντων πλοίων, 
η παροχή υπηρεσιών επιφυλακής κ.λπ. 

3. Ρυμουλκό επιφυλακής είναι το ρυμουλκό λιμένος το 
οποίο παραμένει σε ετοιμότητα πλησίον πλοίου κάθε κα¬ 
τηγορίας το οποίο, λόγω της καταστάσεως του (μηχανική 
βλάβη, βλάβη πηδαλίου κ.λπ.) ή του είδους του φορτίου 
που μεταφέρει ή φορτοεκφορτώνει, απαιτείται από την 
ισχύουσα νομοθεσία η μετά από απόφαση της Λιμενικής 
Αρχής να προσλάβει ρυμουλκό για την ασφάλεια παρακει¬ 
μένων εγκαταστάσεων ή των διερχομένων πλοίων. 

4. - Άδεια ρυμουλκού λιμένος είναι η χορηγούμενη από 
την Λιμενική Αρχή άδεια σε ρυμουλκό που πληροί όλες τις 
προϋποθέσεις που απαιτούνται από τον παρόντα κανονι¬ 
σμό. 

5. Ρυμουλκό ασφαλείας είναι το ρυμουλκό λιμένος το 
οποίο μετά από απόφαση της οικείάς Λιμενικής Αρχής 
ανάλογα με τις ειδικές συνθήκες του λιμένος τίθεται στη 
διάθεσή της κανονικά επανδρωμένο για την αντιμετώπιση 
εκτάκτου περιστατικού. 

Άρθρο 3 

Ανώτατος αριθμός ρυμουλκών λιμένος 

Ο ανώτατος αριθμός των ρυμουλκών λιμένος για την κά¬ 
λυψη των αναγκών κάθε λιμένος καθορίζεται με Ειδικούς 
Κανονισμούς Λιμένα κάθε Λιμενικής Αρχής. 

Άρθρο 4 

Άδειες ρυμουλκών λιμένα-Δικαίολογητικά 
- 1. Για την απασχόληση ρυμουλκού σε ρυμουλκικές ερ¬ 
γασίες λιμένος απαιτείται να.εφοδιασθέί από τη Λιμενική 
Αρχή με άδεια ρυμουλκού Λιμένος. 

2. - Για την απόκτηση της άδειας του ρυμουλκούλιμένος 
το ρυμουλκό πρέπει να είναι ηλικίας μικρότερης των 20 
ετών και ο πλοιοκτήτης να υποβάλει στη Λιμενική Αρχή τα 
παρακάτω δικαιολογητικά: 

α-Αίτηση-με τα πλήρη στοιχεία του πλοιοκτήτη και τα 
χαρακτηριστικά γνωρίσματα του πλοίου. 

β. Έγγραφο εθνικότητας και τα προβλεπόμενα από τις 
κείμενες διατάξεις πιστοποιητικά ασφαλείας του σκά¬ 
φους. 

γ. Απόδειξη καταβολής του παραβόλου υπέρ του Δημο¬ 
σίου και της υπέρ του ΝΑΤ εισφοράς που προβλέπονται 
από το άρθρο 39 του Ν. 2008/92 ή τμήματος αυτών σύμ¬ 
φωνα με το άρθρο 10 του παρόντος. 

δ. Υπεύθυνη δήλωση του πλοιοκτήτη ότι αναλαμβάνει 
την υποχρέωση εκτελέσεως από το ρυμουλκό φυλακών 
ασφαλείας στο λιμάνι. Η υποχρέωση αυτή θα καταχωρεί 
ται στην χορηγούμενη άδεια και δεν πάρέχεϊδικαίωμα για 
αποζημίωση από το Δημόσιο ανεξάρτητα από την παροχή 
ή όχι υπηρεσιών κατά την διάρκεια της φυλακής ρυμουλ¬ 
κού. 

3. - Ρυμουλκά που ασχολούνται με ρυμουλκικές εργα¬ 
σίες λιμένος αλλά ανήκουν ή εξυπηρετούν αποκλειστικά 
τις ανάγκες εγκαταστάσεων ιδιωτικών επιχειρήσεων (διυ¬ 
λιστηρίων κ.λπ.) δεν υποχρεούνται να εφοδιασθούν με 
άδεια ρυμουλκού λιμένος. 


4- Ρυμουλκά τα οποία ανήκουν και εξυπηρετούν εται¬ 
ρείες κατασκευής λιμενικών έργων δεν υποχρεούνται να 
εφοδιαστούν με άδεια ρυμουλκού λιμένος. 

Άρθρο 5 

Αντικατάσταση ρυμουλκού Λιμένος 

1. - Ρυμουλκό λιμένος δύναται να αντικατασταθεί από 
άλλο οριστικά, εφόσον υποβληθούν από τον ενδιαφερό¬ 
μενο τα προβλεπόμενα στήν παράγραφο 2 του άρθρου 4 
δικαιολογητικά και το νέο ρυμουλκό να είναι ηλικίας μικρό¬ 
τερης των 20 ετών. Στην περίπτωση αυτή καταβάλλονται 
η εισφορά του ΝΑΤ και το παράβολο υπέρ του Δημοσίου, 
που προβλέπονται στην παράγραφο 2 περιπτώσεις δ,ε και 
στ του άρθρου 39 του Ν. 2008/92 εφαρμοζομένων κατά 
τα λοιπά των διατάξεων του άρθρου 10 και της παραγρ. 4 
του άρθρου 4 του παρόντος κανονισμού. 

2. - Η άδεια του ρυμουλκού λιμένος που αντικαθίσταται 
οριστικά, ανακαλείται με απόφαση της Λιμενικής Αρχής 
και χορηγείται νέα στο ρυμουλκό το οποίο αντικατέστησε 
το αποσυρόμενο. 

Άρθρο 6 

Ρυμούλκιση πλοίων. 

1. - Οι ρυμουλκήσεις των πλοίων που είναι υπόχρεα σε 
ρυμούλκιση διενεργούνται από ρυμουλκά ισχύος τετρακο- 
σίων (400) τουλάχιστον ίππων. 

2. - Η χρησιμοποίηση ρυμουλκού πλοίου είναι υποχρεω¬ 
τική για όλα τα πλοία κατά την είσοδο και έξοδο από λιμάνι, 
την πρόσδεσή τους και την αγκυροβολιά τους. 

3. - Από την υποχρεωτική ρυμούλκιση εξαιρούνται οι 
ακόλουθες κατηγορίες πλοίων εκτός εάν κατά την κρίση 
της Λιμενικής Αρχής δυσμενείς συνθήκες ή άλλοι λόγοι 
επιβάλλουν την ρυμούλκιση: 

α) Τα κάτω των 1000 κόρων ολικής χωρητικότητας, 
β) Τα με Ελληνική σημαία Ε/Γ, Ε/Γ-Ο/Γ,Φ/Γ και Φ/Γ- 
Ο/Γ πλοία που εκτελούν ακτοπλοϊκά και Ε/Γ-Ο/Γ ακτο¬ 
πλοΐας έστω και εάν επεκτείνουν τα ταξίδια τους σε λιμά¬ 
νια του εξωτερικού, 

γ) Τα με Ελληνική σημαία τουριστικά πλοία που εκτε¬ 
λούν προγραμματισμένα τακτικά κυκλικά τουριστικά ταξί¬ 
δια, επί ένα τουλάχιστον τρίμηνο, κάθε χρόνο μεταξύ Ελ¬ 
ληνικών λιμένων και που επεκτείνουν τα ταξείδια τους σε 
λιμένες του εξωτερικού, 
δ) Τα Ελληνικά πολεμικά πλοία, 
ε) Τα πλοία που καταπλέουν ή αποπλέουν από τα αγκυ¬ 
ροβόλια (ρόδες). 

4. - Η ρυμούλκιση είναι υποχρεωτική για πλοία οποιοσ¬ 
δήποτε χωρητικότητας όταν έχει διαπιστωθεί βλάβη ή ζη¬ 
μιά στο σύστημα αναπόδισης, στο μηχανισμό πηδαλουχίας 
ή στον εξαρτισμό αγκυροβολιάς. 

5. - Ο Προσδιορισμός του αριθμού των ρυμουλκών και η 
απαιτούμενη ιπποδύναμη κάθε χρησιμοποιούμενου ρυ¬ 
μουλκού για ρυμούλκιση πλοίου ανήκει στην αρμοδιότητα 
του πλοιάρχου του πλοίου, ο οποίος οφείλει να λάβει 
υπόψη τις ανάγκες ασφαλούς ρυμούλκισης και ιδιαιτέρως 
τις ελικτικές ικανότητες του πλοίου, την κατάσταση φόρ- 
τωσής του τις επικρατούσες καιρικές συνθήκες και τις εν 
γένει συνθήκες του λιμένος. 

Άρθρο 7 

Ρυμουλκό επιφυλακής 

1.- Όπου από τις κείμενες διατάξεις προβλέπεται η 
πρόσληψη ρυμουλκού επιφυλακής το ρυμουλκό λιμένος 
που θα εκτελέσει την επιφυλακή θα πρέπει να έχει ισχύ 
ανάλογη με την χωρητικότητά του προς φύλαξη πλοίου 
κατά την εκτίμηση και με ευθύνη του Πλοιάρχου. Για τον 

προσδιορισμό της ισχύος αυτής παρατίθεται ο κατωτέρω 
ενδεικτικός πίνακας: 

α) Για πλοία μέχρι 1.000 κοχ απαιτείται Ρ/Κ ισχύος του¬ 
λάχιστον 400 ΒΗΡ. 

β) Για 1001 μέχρι 2.500 κοχ απαιτείται Ρ/Κ ισχύος του¬ 
λάχιστον 500 ΒΗΡ. 

γ) Γ ια 2501 μέχρι 5.000 κοχ απαιτείται Ρ/Κ ισχύος του¬ 
λάχιστον 600 ΒΗΡ. 

δ) Για 5001 μέχρι 10.000 κοχ απαιτείται Ρ/Κ ισχύος 
τουλάχιστον 900 ΒΗΡ. 

ε) Για 10.001 μέχρι 15.000 κοχ απαιτείται Ρ/Κ ισχύος 
τουλάχιστον 1.000 ΒΗΡ. 

στ) Γ ια 15.001 μέχρι 25.000 κοχ απαιτείται Ρ/Κ ισχύος 
τουλάχιστον 1.500 ΒΗΡ. 

ζ) Για 25.001 μέχρι 40.000 κοχ απαιτείται Ρ/Κ ισχύος 
τουλάχιστον 1.800 ΒΗΡ ή δύο ρυμουλκά, συνολικής 
ισχύος 2.000 ΒΗΡ. 

η) Για πλοία 40.001 μέχρι 55.000 κοχ απαιτείται ρυ¬ 
μουλκό τουλάχιστον 2.200 ΒΗΡ ή δύο (2) ρυμουλκά, συνο¬ 
λικής ισχύος 2.200 ΒΗΡ. 

θ) Για πλοία 55.001 - 70.000 κοχ απαιτείται ρυμουλκό 
τουλάχιστον 2500 ΒΗΡ ή (2) ρυμουλκά συνολικής ισχύος 
τουλάχιστον 2.500 ΒΗΡ. 

ι) Γ ια πλοία 70.001 κοχ και άνω δύο (2) ρυμουλκά ισχύος 
τουλάχιστον 3.500 ΒΗΡ έκαστο ή τρία (3) ρυμουλκά συνο¬ 
λικής ισχύος 7.000 ΒΗΡ. 

2. - Κατ’ εξαίρεση δεν θεωρείται επιβεβλημένη η 
ύπαρξη ρυμουλκού επιφυλακής ανά πλοίο χωριστά οσάκις 
στον ίδιο προβλήτα διενεργούνται ταυτοχρόνως φοροεκ- 
φορτώσεις από ομάδα πλοίων μέχρι δύο (2). Στην περί¬ 
πτωση αυτή ένα (1) ρυμουλκό επιφυλακής μπορεί να εξυ¬ 
πηρετεί την ομάδα πλοίων, η δε ισχύς του θα είναι ανά¬ 
λογη της χωριτικότητας του μεγαλύτερου προς φορτοεκ¬ 
φόρτωση πλοίου, εφαρμοζομένων αναλόγως των οριζομέ- 
νων στην παράγραφο 1 του παρόντος άρθρου. 

3. - Τα ρυμουλκά που χρησιμοποιούνται για επιφυλακή, 
πρέπει να φέρουν τον κατά τις κείμενες διατάξεις προ- 
βλεπόμενο εξοπλισμό για ρυμουλκό επιφυλακής, καταχω- 
ρουμένης σχετικής μνείας στην χορηγούμενη, από τη Λι¬ 
μενική Αρχή, άδεια. 

4. Ναυαγοσωστικά πλοία δύνανται, μετά από έγκριση 
της Λιμενικής Αρχής να χρησιμοποιηθούν για εργασίες ρυ¬ 
μουλκού επιφυλακής του παρόντος άρθρου με την προϋ¬ 
πόθεση ότι έχουν χαρακτηρισθεί και ως ρυμουλκά από την 
Διεύθυνση Επιθεώρησης Εμπορικών Πλοίων και επί πλέον 
φέρουν τον προβλεπόμενο από τις κείμενες διατάξεις 
πρόσθετο εξοπλισμό ρυμουλκού για εκτέλεση επιφυλα¬ 
κής και τα υπάρχοντα ρυμουλκά δεν επαρκούν για την κά¬ 
λυψη των αναγκών του λιμένα. 

5. Υπεύθυνος για την τήρηση των παραγρ. (1) και (2) του 
παρόντος άρθρου είναι ο «υπεύθυνος φορτοεκφόρτωσης 
εγκατάστασης» που προβλέπεται από το άρθρο 3 του Ειδι¬ 
κού Κανονισμού Λιμένα «περί μέτρων ασφαλείας κατά τις 
διενεργούμενες στις εγκαταστάσεις εργασίας φόρτωσης 
ή εκφόρτωσης πετρελαιοειδών, επικινδύνων υγρών χημι¬ 
κών χύμα και υγροποιημένων αερίων χύμα που μεταφέρο- 
νται με δεξαμενόπλοια». 

Αρθρο 8 

Ρυμουλκό ασφαλείας 

1. Η Λιμενική Αρχή δύναται να καθορίζει με απόφαση 
της κάθε μήνα, ανάλογα με τον αριθμό ρυμουλκουκών λι¬ 
μένα και τις ειδικές συνθήκες της περιοχής, τον τρόπο και 
τον χρόνο φυλακής των ρυμουλκών ασφαλείας του λιμέ- · 
νος της. 

2. Ειδικώτερα για τις περιοχές Πειραιά και Θεσσαλονί¬ 
κης και για την αποτελεσματική αντιμετώποιση έκτακτων 
συμβάντων σε πλοία ή εγκαταστάσεις είναι υποχρεωτική η 


παραμονή, ενός τουλάχιστον ρυμουλκού ασφαλείας από 
ώρας 20.00 μέχρι 06.00 της επομένης. 

3. Στην υποχρέωση των προηγουμένων παραγράφων 
υπόκεινται όλα τα ρυμουλκά ισχύος τετρακοσίων (400) 
ΒΗΡ και άνω, που διενεργούν ρυμουλκικές εργασίες τα 
οποία θα είναι κανονικά επανδρωμένα και θα τελούν υπό 
τις οδηγίες της οικείας Λιμενικής Αρχής. 

4. Τα ρυμουλκά ασφαλείας μπορούν να απασχολούνται 
κατά τη διάρκεια της φυλακής τους σε ρυμουλκικές εργα¬ 
σίες, μετά από άδεια της Λιμενικής Αρχής με την προϋπό¬ 
θεση ότι οι κυβερνήτες τους θα διατηρούν συνεχή επαφή 
με τη Λιμενική Αρχή, για την άμεση χρησιμοποίησή τους, 
εφ’ όσον απαιτηθεί. 

Αρθρο 9 

Ειδικές ρυθμίσεις 

Ι.-Τα ρυμουλκά λιμένος που έχουν άδεια ρυμουλκού 
μιας Λιμενικής Αρχής μπορούν να διενεργήσουν ρυμουλ¬ 
κικές εργασίες και στην περιοχή άλλης Λιμενικής Αρχής. 

2. - Τα ρυμουλκά λιμένος μιας Λιμενικής Αρχής που κα¬ 
ταπλέουν σε άλλη Λιμενική Αρχή για εργασία εγγράφονται 
στον πίνακα της δύναμης των ρυμουλκών λιμένος της Λι¬ 
μενικής αυτής Αρχής δυνάμενης να τα χρησιμοποιήσει και 
ως ρυμουλκά ασφαλείας λιμένος. 

3. - Ρυμουλκά λιμένος των άλλων, πλην Πειραιά, Θεσσα¬ 
λονίκης και Ελευσίνας, Λιμενικών Αρχών.τα οποία διενερ¬ 
γούν ρυμουλκικές εργασίες στις περιοχές των Λιμενικών 
Αρχών Πειραιά, Θεσσαλονίκης και Ελευσίνας για χρονικό 
διάστημα πέραν του ενός (01) μηνός υποχρεούνται να κα¬ 
ταβάλλουν το υπόλοιπο του προβλεπόμενου για τα ρυ¬ 
μουλκά των περιοχών αυτών παραβόλου υπέρ του Δημο¬ 
σίου και της υπέρ ΝΑΤ εισφοράς. 

4. - Ρυμουλκά του παρόντος κανονισμού δύνανται να 
διενεργήσουν ρυμούλκηση πλοίου από ένα λιμάνι σε άλλο, 
εφ’ όσον το ρυμουλκό πλοίο είναι εφοδιασμένο με τα αντί¬ 
στοιχα πιστοποιητικά αξιοπλοΐας. 

Αρθρο ΊΟ 

Παράβολο Δημοσίου και εισφορές υπέρ ΝΑΤ 

Η καταβολή των προβλεπομένων από'το άρθρο 39 του 
Ν. 2028/92 παραβόλου υπέρ του Δημοσίου και εισφορές 
υπέρ ΝΑΤ για τη χορήγηση αδειών σε ρυμουλκά πλοία των 
άρθρων 4,5 και 11 του παρόντος Κανονισμού γίνεται κατά 
το 1 /4 με τη χορήγηση της άδειας ρυμουλκού από τη Λιμε¬ 
νική Αρχή και τα υπόλοιπα σε τρεις (3) εξαμηνιαίες δόσεις 
από την ημερομηνία έκδοσης της άδειας του ρυμουλκού. 
Προς τούτο γίνεται σχετική εγγραφή στην χορηγηθείσα 
άδεια στην οποία αναγράφεται το υπόλοιπο της οφειλής 
υπέρ Δημοσίου και ΝΑΤ καθώς η προθεσμία εντός της 
οποίας θα πρέπει να εξοφληθεί. 

Αρθρο 11 

Μεταβατικές διατάξεις 

1. Αδειες ρυμουλκών λιμένος που έχουν χορηγηθεί από 
τις Λιμενικές Αρχές Πειραιά και Ελευσίνας σύμφωνα με τις 
διατάξεις των Ειδικών Κανονισμών Λιμένα Πειραιά 174/92 
και 178/93 καθώς και του Ειδικού Κανονισμού Λιμένα 
Ελευσίνας 42/92 εξακολουθούν να ισχύουν και μετά τη 
δημοσίευσή του παρόντος Γενικού Κανονισμού. 

2. Ρυμουλκά πλοία ανεξαρτήτως ηλικίας των άλλων, 
πλην Πειραιά και Ελευσίνας, λιμένων που εργάζονται κατά 
την ημέρα της δημοσίευσης του παρόντος και ανεξάρτητα 
εάν είναι εφοδιασμένα ή όχι με άδεια της οικείας Λιμενι¬ 
κής Αρχής, πρέπει για να συνεχίσουν να εργάζονται, να 
εφοδιασθούν με άδεια της εν λόγω Λιμενικής Αρχής, εφό¬ 
σον οι πλοιοκτήτες τους καταθέσουν σ’ αυτήν τά προβλε- 

πόμενα στα εδάφια α, β, γ και δ της παραγρ. 2 του άρθρου 
4 του παρόντος Κανονισμού δικαιολογητικά εντός μηνάς 
απάτη δημοσίευσή του, άλλως παύουν να εργάζονται. 

3.- Αδειες ρυμουλκών που έχουν χορηγηθεί με τις δια¬ 
τάξεις καταργουμένων Ειδικών Κανονισμών επί μέρους 
Λιμενικών Αρχών, πλην της παραγρ. 1 του παρόντος άρ¬ 
θρου, παύουν να ισχύουν μετά την παρέλευση ενός (1) μη¬ 
νάς από τη δημοσίευση του παρόντος Κανονισμού. 

Αρθρο 12 

Κυρώσεις 

1. - Οι παραβάτες του παρόντος Κανονισμού, η ισχύς 
του οποίου αρχίζει από τη δημοσίευση του στην Εφημε¬ 
ρίδα της Κυβερνήσεως και η εκτέλεσςη του ανατίθεται 
στα Λιμενικά Όργανα, ανεξάρτητα από τις συντρέχουσες 
αστικές και ποινικές ευθύνες κατά την ισχύουσα νομοθε¬ 
σία, υποκεινται και στις κυρώσεις του άρθρου 157 του 
Ν.Δ. 187/73 (ΦΕΚ 261 Α73.10.73) όπως τροποποιήθηκε 
με το Π.Δ. 207/1985 (ΦΕΚ 76Α/3.5.85). 

2. - Σε περίπτωση υποτροπής, δύναται η Λιμενική Αρχή 
που εξέδωσε την άδεια, με αιτιολογημένη απόφασή της, 
να επιβάλλει ως παρεπόμενη ποινή και την αφαίρεση της 
άδειας ρυμουλκού λιμένος ως ακολούθως: 

α) Από δέκα (10) ημέρες μέχρι ένα (1) μήνα και 

β) Μέχρι τρεις (3) μήνες, σε περίπτωση υποτροπής. 

3. - Η άδεια του ρυμουλκού ανακαλείται με απόφαση 
της οικείας Λιμενικής Αρχής όταν δεν καταβληθεί το οφει- 
λούμενο υπέρ του Δημοσίου παράβολο και η εισφορά 
υπέρ του ΝΑΤ την ημερομηνία που αναγράφεται στη σχε¬ 
τική άδεια. 

ΓΑρθρο 13 

Καταργούμένες διατάξεις 

Από την έναρξη της ισχύος των διατάξεων του παρόντος 
Κανονισμού καταργούνται οι με αριθμό 150/86 (ΦΕΚ 
667Β/86), 165/89 (ΦΕΚ 425Β/1989) και 174/92 (ΦΕΚ 
168Β/92) Ειδικοί Κανονισμοί Λιμένα του Κεντρικού Λιμε¬ 
ναρχείου Πειραιά, με αριθμό 12/92 (ΦΕΚ 149 Β/92) Ειδι¬ 
κός Κανονισμός Λιμένα του Κεντρικού Λιμεναρχείου 
Ελευσίνας καθώς και κάθε άλλη διάταξη ή ρύθμιση που εί¬ 
ναι αντίθετη με τις διατάξεις του παρόντος Κανονισμού. 

Πειραιάς, 14 Απριλίου 1993 

Ο Αρχηγός Λιμενικού Σώματος 
Αντιναύαρχος ΛΣ Νικόλαος ΧΑΣΙΩΤΗΣ 
β.- Ο Κανονισμός ισχύει από της δημοσιεύσεως της πα- 
ρούσης στην Εφημερίδα της Κυβερνήσεως καταργουμέ- 
νων των με αριθ. 3131/70/90/6.3.90 (ΦΕΚ 463 Β/ 
15.3.90) και 3132/15/91/25.11.91 (ΦΕΚ 1010Β/ 
12.12.91) Υπουργικών Αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Απριλίου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 


(2) 

Σύσταση ιδίου Νομικού Προσώπου στην Κοινότητα Κεχρι- 
νιάς του Ν. Αιτωλίας και Ακαρνανίας με την επωνυμία 
«Σχολική Επιτροπή Δημοτικού Σχολείου Κομποθέκλας 
Κοιν. Κεχρινιάς». 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατά¬ 
ξεις». 

2. Τις διατάξεις του άρθρου 187 του Π. Δ/τος 323/1989 
(Δημοτικός και Κοινοτικός Κώδικας). 

3. Την αριθ. 19/1991 απόφαση του Κοινοτικού Συμβου¬ 
λίου Κεχρινιάς με την οποία αποφασίζεται: 

α. Η σύσταση ιδίου Νομικού Προσώπου με την επωνυμία 
«Σχολική Επιτροπή Δημοτικού Σχολείου Κομποθέκλας 
Κοιν. Κεχρινιάς». 

β. Ο σκοπός του Νομικού Προσώπου, 
γ. Η διοίκηση του Νομικού Προσώπου, 
δ. Η θητεία του Νομικού Προσώπου, 
ε. Οι πόροι του Νομικού Προσώπου, 
στ. Η περιουσία του Νομικού Προσώπου, 
ζ. Η εκπροσώπηση του Νομικού Προσώπου, ως ειδικώ- 
τερα σε αυτή ορίζονται αναλυτικά και διεξοδικά. 

4. Το αριθ. 64748/5.2.1991 σχετικό έγραφο του 
Υπουργείου Εσωτερικών, αποφασίζουμε: 

1. Συνιστούμε στην Κοιν. Κεχρινιάς του Νομού Αιτωλίας 
και Ακαρνανίας ίδιο Νομικό Πρόσωπο με την επωνυμία 
«Σχολική Επιτροπή Δημοτικού Σχολείου Κομποθέκλας 
Κοιν. Κεχρινιάς». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών Εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχοκική βιβλιοθήκη και γενικά με όλα τα μέσα 
πού είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο, διοικείται από 5/μελές Διοικη¬ 
τικό Συμβούλιο αποτελούμενο από: 

α. Έναν Κοινοτικό Σύμβουλο, ως Πρόεδρο, 
β. Το Διευθυντή του Δημοτικού Σχολείου Κομποθέ¬ 
κλας. 

γ. Τον πάρεδρο του Συν/σμού Κομποθέκλας, 
δ. Τον εκπρόσωπο του συλλόγου γονέων και κηδεμόνων 
Δημοτικού Σχολείου Κομποθέκλας, 
ε. Έναν κάτοικο της Κοινότητας Κεχρινιάς. 

4. Η θητεία του πρώτου Δ.Σ. του Νομικού προσώπου λή¬ 
γει με τη λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την Κοινοτική 
περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο την παρεχόμενων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Ακροτελεύτιο άρθρο (κάλυψη δαπάνης). 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Νομικού Προσώ¬ 
που της «Σχολικής Επιτροπής Δημ. Σχολείου Κομποθέ¬ 
κλας Κεχρινιάς», το ύψος της οποίας δεν μπορεί να προσ¬ 
διοριστεί. 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 29 Απριλίου 1993 
Ο Νομάρχης κ.α.α. 

Ο Δ/ντής Εσωτερικών 
ΒΑΣ. ΨΑΛΛΙΔΑΣ 

-4- 

Αριθ. Α. 12367 (3) 

Σύσταση ίδιου Νομικού Προσώπου στην κοινότητα Λόγγου 
Ν. Αχαίας με την επωνυμία «Σχολική Επιτροπή Νηπια¬ 
γωγείου της Κοινότητας Λόγγου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: 

α) της παραγρ. 8-15 του άρθρου 5 του Ν. 1894/1990, 
«Για την Ακαδημία Αθηνών και άλλες εκπαιδευτικές διατά¬ 
ξεις» (ΑΊ10) και β) του άρθρου 187 του δημοτικού και κοι¬ 
νοτικού κώδικα (Π.Δ. 323/1989) (Α' 146). 

2. Την αριθ. 20/93 απόφαση του Κοινοτικού Συμβου¬ 
λίου Λόγγου του Νομού Αχαΐας για σύσταση Σχολικής Επι¬ 
τροπής, αποφασίζουμε: 

1. Συνιστούμε στην Κοινότητα Λόγγου του Νομού 
Αχαΐας ίδιο νομικό πρόσωπο με την επωνυμία: «Σχολική 
Επιτροπή Νηπιαγωγείου Λόγγου». 

Η συνιστωμένη με την απόφαση αυτή σχολική επιτροπή 
διοικείται από δμελές διοικητικό συμβούλιο, αποτελού- 
μενο από: 

α) Τον εκάστοτε Πρόεδρο Κοινότητας Λόγγου ως Πρόε¬ 
δρο της Σχολικής Επιτροπής, 
β) Τον εκάστοτε Διευθυντή του Νηπιαγωγείου, 
γ) Ένα κοινοτικό Σύμβουλο 

δ) Τον εκπρόσωπο του Συλλόγου Γονέων και Κηδεμό¬ 
νων του Νηπιαγωγείου 

ζ) Τον Πρόεδρο του Γεωργικού Συνεταιρισμού. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 


β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλού μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Λόγγου 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

ΚΑΛΥΨΗ ΔΑΠΑΝΗΣ: Από τις διατάξεις της παρούσας 
προκαλείται δαπάνη σε βάρος του προϋπ/σμού της Κοιν. 
Λόγγου το ύψος της οποίας δέν μπορεί να προσδιοριστεί 
και θα βαρύνει τον προϋπ/σμό της κοινότητας οικον. 
έτους 1993. ·-'· '-' 

1 Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, .23 Απριλίου 1993 

Ο Νομάρχης 
Ν. ΤΑΓΑΡΗΣ 

- » — . 

Αριθ. 19212/92 - (4) 

Ονομασία νέου συνοικισμού Δήμου Θηβαίων Νομού Βοιω¬ 
τίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 10/1992 απόφαση του Δημοτικού Συμβουλίου 
Θηβαίων, σχετικά με την ονομασία νέου αυτοτελούς οικι¬ 
σμού. 

2. Το 33918/17.8.1992 έγγραφο του Υπουργείου Εσω¬ 
τερικών, με το οποίο μας γνωρίζει ότι το Συμβούλιο Τοπω¬ 
νυμιών κατά την συνεδρίασή του στις 25.5.1992 γνωμο- 
δότησε για την ονομασία του ανώνυμου συνοικισμού του 
Δήμου Θηβαίων σε « Αγιος Νεκτάριος, ο». 

3. Τις διατάξεις του άρθρου 11 παρ. 2 του ΔΚΚ (ΠΔ 
323/89), αποφασίζουμε: 

Εγκρίνουμε την 10/1992 απόφαση του Δημοτικού Συμ¬ 
βουλίου Θηβαίων, που αφορά την ονομασία του ανώνυμου 
αυτοτελούς συνοικισμού του Δήμου Θηβαίων σε «Άγιος 
Νεκτάριος ο» όπως αναφέρεται στην απόφαση αυτή και 
στην από 25.5.1992 γνωμοδότηση του συμβουλίου τοπω¬ 
νυμιών. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Θη¬ 
βαίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 31 Μαρτίου 1993 ν 

Ο Νομάρχης 
Β. ΞΕΝΑΚΗΣ 

' --»- 

Αριθ. οικ. 5594 (5) 

Ονομασία νέου συνοικισμού Κοινότητας Κυριακίου Νομού 
Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 238/1991 απόφαση του Κοινοτικού Συμβουλίου 

Κυριακίου σχετικά με την ονομασία νέου αυτοτελούς οικι¬ 
σμού. ' 

2. Το 33918/17.8.1992 έγγράφο του Υπουργείου Εσω¬ 
τερικών με το οποίο μας γνωρίζει ότι το Συμβούλιο Τοπω¬ 
νυμιών κατά τη συνεδρίασή του στις 25.5.1992 γνωμοδό- 
τησε για την ονομασία του ανώνυμου συνοικισμού της Κοι¬ 
νότητας Κυριακίου σε «Καρυώτη, το». 

3. Τις διατάξεις του άρθρου 11 παρ. 2 του ΔΚΚ (ΠΔ 
323/89), αποφασίζουμε: 

Εγκρίνουμε την 238/1991 απόφαση του Κοινοτικού 
Συμβουλίου Κυριακίου, που αφορά την ονομασία του ανώ¬ 
νυμου αυτοτελούς συνοικισμού της Κοινότητας Κυριακίου 
σε «Καρυώτη, το» όπως αναφέρεται στην απόφαση αυτή 
και στην από 25.5.1992 γνωμοδότηση’του συμβουλίου το¬ 
πωνυμιών. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού της Κοινότητας 
Κυριακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 13 Απριλίου 1993 

Ο Νομάρχης 
Β. ΞΕΝΑΚΗΣ 

-♦- 

Αριθ. οικ. 5595 (6) 

Ονομασία νέου συνοικισμού Δήμου Λεύκτρων Νομού Βοι¬ 
ωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Την 84/91 απόφαση του Δημοτικού Συμβουλίου Λεύ¬ 
κτρων, σχετικά με την ονομασία νέου αυτοτελούς οικι¬ 
σμού. 

2. Το33918/17,8.1992 έγγραφο του Υπουργείου Εσω¬ 
τερικών με το οποίο μας γνωρίζει ότι το Συμβούλιο Τοπω¬ 
νυμιών κατά τη συνεδρίασή του στις 25.5.1992 γνωμοδό- 
τησε για την ονομασία του ανώνυμου συνοικισμού του Δή¬ 
μου Λεύκτρων σε «Παραλία Λειβαδόστρα, ή». 

3. Τις διατάξεις του άρθρου 11 παρ. 2 του ΔΚΚ (ΠΔ 

323/89), αποφασίζουμε: ^ 

Εγκρίνουμε την 84/91 απόφαση του Δημοτικού Συμ¬ 
βουλίου Λεύκτρων που αφορά στην ονομασία του ανώνυ¬ 
μου αυτοτελούς συνοικισμού του Δήμου Λεύκτρων σε 
«παραλία Λειβαδόστρα, ή», όπως αναφέρεται στην από¬ 


φαση αυτή και στην από 25.5.1992 γνωμοδότηση του 
συμβουλίου τοπωνυμιών. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Λεύ¬ 
κτρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 13 Απριλίου 1993 

Ο Νομάρχης 
Β. ΞΕΝΑΚΗΣ 
-- 

Αριθ. 7719 (7) 

Συγχώνευση Νομικών Προσώπων Κοινοτικής Βιβλιοθήκης 
& Φιλαρμονικής σε ένα Νομικό Πρόσωπο με το όνομα 
«ΚΟΙΝΟΤΙΚΗ ΒΙΒΛΙΟΘΗΚΗ & ΦΙΛΑΡΜΟΝΙΚΗ» & την 
επωνυμία «ΤΑ ΛΗΛΑΝΤΙΑ». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1) Τις δ/ξεις του άρθρ. 187 του Δ.Κ.Κ. του Π.Δ. 323/89. 

2) Την αρ. 1/93 απόφαση του Κ.Σ. Βασιλικού. 

3) Την αρ. 25085/31.1.84 απόφασή μας, με την οποία 
ιδρύθηκε η ΦΙΛΑΡΜΟΝΙΚΗ στην Κοινότητα Βασιλικού και 
το υπ’ αρ. 84/79 Π.Δ/γμα, που δημοσιεύθηκε στο υπ’ αρ. 
17/31.1.79 ΦΕΚ τ. Α, με το οποίο ιδρύθηκε ΒΙΒΛΙΟΘΗΚΗ 
στην εν λόγω Κοινότητα. 

4) Το αρ. 815/9.4.93 έγγραφο της Κοινότητας Βασιλι¬ 
κού, με το οποίο μας γνωρίζει ότι έχει προβλεφθεί στον οι¬ 
κονομικό προϋπ/σμό της Κοινότητας πίστωση 3.000.000 
δρχ. για το έτος 1993, αποφασίζουμε: 

1. Εγκρίνουμε την συγχώνευση των Νομικών Προσώπων 
Κοινοτικής Βιβλιοθήκης & Φιλαρμονικής Κοινότητας Βα¬ 
σιλικού σε ένα Νομικό πρόσωπο με το όνομα Κοινοτική Βι¬ 
βλιοθήκη & Φιλαρμονική» και την επωνυμία «ΤΑ ΛΗΛΑ- 
ΝΤΙΑ». 

2. Σκοπός του Νομικού Προσώπου είναι: 

α) η πνευματική και εκπολιτιστική ανάπτυξη της περιο¬ 
χής και β) η εν γένει προαγωγή και εξυπηρέτηση του μου¬ 
σικού αισθήματος και γενικώτερα της ψυχαγώγησης των 
κατοίκων της Κοινότητας. 

3. Πόροι του Νομικού Προσώπου είναι: 

α) Η ετήσια επιχορήγηση του Κράτους και της Κοιν/τας, 
β) κάθε είδους εισφορές, δωρεές, κληρονομιές και κλη¬ 
ροδοσίες, γ) εισπράξεις από τις με αμοιβή εμφανίσεις της 
Φιλαρμονικής και δ) πρόσοδοι από δική της περιουσία. 

4. Το Νομικό πρόσωπο διοικείται από 7μελές Δ/κό Συμ¬ 
βούλιο που απαρτίζεται: 

α) Από τον Πρόεδρο ή Αντιπρόεδρο της Κοινότητας, ως 
Πρόεδρο. 

β) Από δύο Κοιν. Συμβούλους και 

γ) Από (4) τέσσερις δημότες. 

Οι Κοιν. Σύμβουλοι και οι δημότες ορίζονται από το 
Κοιν. Συμβούλιο. 

Ένα από τα μέλη αυτού εκλέγεται από το Διοικητικό 
Συμβούλιο, ως Αντιπρόεδρος. 

Η θητεία του Διοικητικού Συμβουλίου είναι διετής και 
λήγει σε κάθε περίπτωση με την εγκατάσταση των νέων 
μελών του. 

5. Το νέο Νομικό Πρόσωπο, που προήλθε από τη συγ¬ 
χώνευση των δύο άλλων υποκαθιστάται αυτοδικαίως και 
χωρίς καμμία άλλη διατύπωση σε όλα τα εν γένει δικαιώ¬ 
ματα και τις υποχρεώσεις των συγχωνευθέντων Νομικών 

Προσώπων, εξομοιούμενο με καθολικό διάδοχο. 

Το χρηματικό υπόλοιπο, η περιουσία (κινητή και ακί¬ 
νητη, τα βιβλία, μουσικά όργανα κλπ) των συγχωνευθέ- 
ντων Ν.Π. περιέρχονται αυτομάτως στο νέο τοιούτο. 

Από τις δ/ξεις της απόφασης αυτής προκαλείται δα¬ 
πάνη σε βάρος του προϋπ/σμού της Κοινότητας Βασιλι¬ 
κού ύψους 3.000.000 δρχ. για το τρέχον έτος και αντί¬ 
στοιχο ποσό περίπου για καθένα από τα επόμενα έτη. Για 
την ανωτέρω δαπάνη έχει εγγράφει πίστωση στο προϋπ/ 
σμό της Κοινότητας 3.000.000 δρχ. στο Κ.Α. 212.3. 

Με την παρούσα απόφασή μας καταργούνται οι: 
α) αριθ. 25085/31.1.84 απόφασή μας και 
β) Το αριθ. 84/79 Π. Δ/γμα, που αφορούν την σύσταση 
των καταργηθέντων Νομικών Προσώπων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 27 Απριλίου 1993 

Ο Νομάρχης 
ΕΥΘ. ΔΡΟΣΟΣ 

- 4 -—' 

Αριθ. 11326 (8) 

Σύσταση ίδιου Κοινοτικού Νομικού Προσώπου στην κοιν. 
Αφρατίου Ν. Ηρακλείου με την επωνυμία «Σχολική Επι¬ 
τροπή Δημοτικού Σχολείου Αφρατίου». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
«Κωδικοποίηση σε ενιαίο κείμενο νόμου με τίτλο Δημοτι¬ 
κός και Κοινοτικός Κώδικας» των ισχυουσών διατάξεων 
του Δημοτικού και Κοινοτικού Κώδικα, όπως τροποποιή¬ 
θηκαν και συμπληρώθηκαν» (ΦΕΚ146/1.6.19899 Τεύχος 
Α"). 

2. Τις διατάξεις του άρθρου 5 παρ 8 του Ν. 1894/ 
27.8.1990 (ΦΕΚ 110/27.8.1990 Τεύχος Α - ). 

3. Την 64748/5.2.1991 εγκύκλιο του Υπουργείου Εσω¬ 
τερικών, σχετικά με τη σύσταση Νομικών Προσώπων Σχο¬ 
λικών Επιτροπών. 

4. Την αριθμ. 8/1993 απόφαση του Κοινοτικού Συμβου¬ 
λίου Αφρατίου, για τη σύσταση ίδιου Κοινοτικού Νομικού 
Προσώπου, με την επωνυμία Σχολική Επιτροπή Δημοτικού 
Σχολείου Αφρατίου. 

5. Το γεγονός ότι δεν υπάρχει Σύλλογος Γονέων και Κη¬ 
δεμόνων στην αντίστοιχη σχολική μονάδα, αποφασί¬ 
ζουμε: 

1. Συνιστούμε στην Κοινότητα Αφρατίου ίδιο Κοινοτικό 
Νομικό Πρόσωπο, με την επωνυμία Σχολική Επιτροπή Δη¬ 
μοτικού Σχολείου Αφρατίου. 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις 
λειτουργικές δαπάνες, καθαριότητας, θέρμανσης, φωτι¬ 
σμού, ύδρευσης, αποχέτευσης, τηλεφώνου, αναλωσίμων 
υλικών κλπ.». 

β) Η εκτέλεση μικρών έργων, για την επισκευή και συ¬ 
ντήρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικώς των διδακτηριακών εγκαταστά- 
σεών του. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων, με έπιπλα και σκεύη, με 
βιβλία για τη σχολική βιβλιοθήκη και γενικώς με όλα τα 
μέσα που είναι απαραίτητα για τη λειτουργία τους και γενι¬ 


κότερα η λήψη των μέτρων που κρίνονται αναγκαία, για 
την στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από πενταμελές Διοι¬ 
κητικό Συμβούλιο αποτελούμένο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο 
β) Δύο (2) Κοινοτικούς Συμβούλους, που ορίζονται με 
απόφαση του Κοινοτικού Συμβουλίου. 

- γ) Τον εκάστοτε Διευθυντή του Δημοτικού Σχολείου 
Αφρατίου. 

δ) Ένα (1) Δημότη γονέα, μαθητή του Δημοτικού Σχο¬ 
λείου Αφρατίου που ορίζεται με απόφαση του Κοινοτικού 
Συμβουλίου. 

4. Η θητεία των μελών του ανωτέρω Διοικητικού Συμ¬ 
βουλίου, ακολουθεί την κοινοτική περίοδο. Το Διοικητικό 
Συμβούλιο εκλέγει μεταξύ των μελών του αντιπρόεδρο και 
γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, που ορίζεται 
στο ποσό των πενήντα χιλ. (50.000) δρχ. 
β) Η ετήσια επιχορήγηση του Κράτους 
γ) Κάθε είδους εισφορές, δωρεές, κληρονομιές, κληρο¬ 
δοσίες 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια 
και σε κάθε άλλη δημόσια αρχή, από τον Πρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

7. Με την παρούσα απόφαση προκαλείται δαπάνη σε 
βάρος του προϋπολογισμού της ■ Κοινότητας Αφρατίου 
ύψους πενήντα χιλ. (50.000) δρχ. τουλάχιστον, για το πα¬ 
ρόν και τα μετέπειτα έτη. 

Γ ια την ανωτέρω δαπάνη θα εγγράφεται κάθε χρόνο, με 
μέριμνα της Νομαρχίας, πίστωση ύψους πενήντα χιλ. 
(50.000) δρχ. στον προϋπολογισμό της Κοινότητας Αφρα¬ 
τίου, που αποτελεί υποχρεωτική δαπάνη για την Κοινό¬ 
τητα (άρθρο 201, παρ. 1 του Π.Δ. 323/89). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 22 Απριλίου 1993 

Ο Νομάρχης 
ΣΤΡ. ΠΑΠΑΔΑΚΗΣ 
--- 

Αριθ. 12247 ( 9 ) 

Συγκρότηση πενταμελούς Ειδικού Υπηρεσιακού Συμβου¬ 
λίου υπαλλήλων του Βενιζελείου Παγκρήτιου και Πανά- 
νειου Γεν. Νοσοκομείου Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Των άρθρων 7,8,9 και 221 του ΠΔ 611 /77 Υπαλληλι¬ 
κός Κώδιξ». 

β) Του άρθρ. 14 του Ν. 1586/86 «βαθμολογική διάρ¬ 
θρωση των θέσεων του Δημοσίου και των ΝΠΔΔ των ΟΤΑ 
και άλλες διατάξεις όπως τροποποιήθηκε με το άρθρο 23 
του Ν. 1735/87. 

γ) Το άρθρο 40 του Ν. 1884/90 «Διαρρυθμίσεις στην 
έμμεση φορολογία και άλλες διατάξςις. 
δ) Το άρθρο 15 του Ν. 2026/1992 «ρύθμιση θεμάτων 

οργάνωσης λειτουργίας κλπ. 

ε) Το άρθρο 6 και 29 του Ν. 2085/92 «Ρύθμιση θεμάτων 
οργάνωσης, λειτουργίας και προσωπικού της Δημόσιας 
Διοίκησης και άλλες διατάξεις». 

στ) Το άρθρο 13 του Ν. 2116/1993 επιδότηση επιτο¬ 
κίου στεγαστικών δάνειων, σε δικαιούχους στεγαστικής 
συνδρομής και άλλες διατάξεις. 

ζ) Τον Ν. 301 /76 «περί της εις την Εφημερίδα της Κυ¬ 
βέρνησης δημοσίευομένης ύλης κλπ.», αποφασίζουμε: 

1. Συγκροτούμε πενταμελές ειδικό Υπηρεσιακό Συμ¬ 
βούλιο για τους υπαλλήλους του Περιφερειακού Πανεπι¬ 
στημιακού νοσοκομείου Ηρακλείου ΠΕΠΑΓΝΗ για την διε¬ 
τία 1993-1994 αποτελούμενο από: 

α. Δικαστικό λειτουργό με βαθμό Πρωτόδικη 
β. Υπάλληλο με βαθμό Δ/ντή Α ή Β 
γ. Υπάλληλο με βαθμό Δ/ντή Α ή Β 
δ. Δύο αιρετούς εκπροσώπους των εργαζομένων 

2. Όταν κρίνονται πειθαρχικές υποθέσεις προεδρεύει ο 
Πρόεδρος του Δ.Σ. του ΠΕΠΑΓΝΗ. 

3. Από τις διατάξεις αυτής της απόφασης, προκαλείται 
δαπάνη σε βάρος του Βενιζελείου - Νοσοκομείου Ηρα¬ 
κλείου ύψους 300.000 δρχ. περίπου για το τρέχον οικο- 
νομκο έτος 1993 και ισόποση για τα επόμενα οικονομικά 
έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Βενιζελείου Νοσοκομείου ύψους 
300.000 σε βάρος του Κ.Α. 264 έτους 1993. 

4. Η θητεία των μελών του συμβουλίου λήγει στις 
31.12.1994. 

5. Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από σήμερον. 

Ηράκλειο, 27 Απριλίου 1993 

Ο Νομάρχης 
ΣΤΡ. ΠΑΠΑΔΑΚΗΣ 

- ^ - 

•Αριθ. 1818 (10) 

Σύσταση ΤΟΕΒ Σεβαστής Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Το άρθρο 16 παρ. 1 του Ν.Δ. 3881/58 «Περί έργων 
Ε.Β.». 

2. Το άρθρο 18 του από 13.9.59 Β.Δ. «περί ΟΕΒ». 

3. Το Π.Δ. 332/83 «περί μεταβιβάσεων αρμοδιοτήτων 
του Υπ. Γεωργίας στους Νομάρχες. 

4. Την απόφαση του Υπ. Γ εωργίας αριθ. 123389/724/ 
902/4.3.80 «περί ενιαίου τύπου καταστατικού των 
ΤΟΕΒ»: 

5. Το πρακτικό της από 22.4.1993 Ιδρυτικής Γενικής 
Συνέλευσης του ΤΟΕΒ Σεβαστής με το οποίο εγκρίθηκε 
το καταστατικό. 

6. Σχετική επί του θέματος εισήγηση της Δ/νσης Ε.Β. 


Πιερίας, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία ΤΟΕΒ Σεβαστής Ν. Πιερίας με 
έδρα την Κοινότητα Σεβαστής του Νομού Πιερίας. 

2. Εγκρίνουμε το καταστατικό του ανωτέρω ΤΟΕΒ απο¬ 
τελούμενο από 50 άρθρα με τις παρακάτω προσθήκες 
που έγιναν από την Ιδρυτική Συνέλευση του Οργανι¬ 
σμού. 

α. Στο άρθρο 1 μετά τη λέξη επωνυμία, προστίθεται 
«ΤΟΕΒ Σεβαστής Ν. Πιερίας»: 

β. Τα κενά του άρθρου 2 συμπληρώνονται κατά σειρά ως 
εξής: 

«Σεβαστή» - «Πιερίας» 

γ. Τα κενά του άρθρου 3 συμπληρώνονται ως εξής: 

γΐ) Μετά τη λέξη έκταση ο αριθμός «2384». 

γ2) Μετά τη λέξη προβλεπόμενα προστίθεται: «Κατα¬ 
σκευή εξ (6) αντλιοστασίων - δεξαμενής αποθηκευτικής - 
εσωτερικού δικτύου μεταφοράς και διανομής νερού και 
λοιπά τεχνικά έργα». 

γ3) Μετά τη λέξη εκτέλεση προστίθεται: «Κατασκευή εξ 
(6) αντλιοστασίων δικτύου μεταφοράς και διανομής νε¬ 
ρού» (έργα προγράμματος ΣΠΑ - ΠΕΠ). 

δ. Τα κενά του άρθρου 10 συμπληρώνονται ως εξής: 

δΐ) Στην παράγραφο 4 μετά τη λέξη κλίμακα προστίθε¬ 


ται: 

Από 5 στρέμματα μέχρι 15 στρέμματα 1 ψήφος 

Ανω των 15 στρεμ. και μέχρι 30 στρεμ. 2 ψήφοι 

Ανω των 30 στρεμ. και μέχρι 50 στρεμ. 3 ψήφοι 

Ανω των 50 στρεμ. και μέχρι 100 στρεμ. 4 ψήφοι 

Ανω των 100 στρεμμάτων 5 ψήφοι 


Ομάδα μελών που κατέχει συνολικά έκταση 5 στρεμμά¬ 
των δικαιούται 1 (μία) ψήφο και ορίζει τον εκπρόσωπό της 
στην τοπική Συνέλευση. 

δ2) Στην παράγραφο 5 μετά τη φράση «δικαιοδοσίας 
αυτού σε» προστίθεται ο αριθμός «23» και μετά τη φράση 
«ως εξής» προστίθεται «Σεβαστή 23». 

ε. Τα κενά του άρθρου 18 συμπληρώνονται ως εξής: 
της παραγρ. 1 με τον αριθμό «5» και της παραγράφου 2 με 
τους αριθμούς «5» και «2». 

στ. Τα κενά του άρθρου 19 συμπληρώνονται με τους 
αριθμούς «2» και «2». 

ζ. Το κενό του άρθρου 22 συμπληρώνεται με τον αριθμό 

«3». 

η. Τα κενά του άρθρου 33 συμπληρώνονται κατά σειρά 
με τους αριθμούς «1000», «50» και «Δ». 

3. Η ισχύς της απόφασης αυτής αρχίζει από την υπο¬ 
γραφή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κατερίνη, 26 Απριλίου 1993 

Ο Νομάρχης 
Ξ. ΣΤΕΡΓΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



